หุ้นไทยปิดพุ่ง33.35จุดขานรับแผนปรองดอง
SET ปิดช่วงบ่ายที่ระดับ 796.86 จุด เพิ่มขึ้น 33.35 จุด(+4.37%)มูลค่าการซื้อขาย 41,708.01 ล้านบาท
4 พ.ค. 2553

SET ปิดช่วงบ่ายที่ระดับ 796.86 จุด เพิ่มขึ้น 33.35 จุด(+4.37%)มูลค่าการซื้อขาย 41,708.01 ล้านบาท
ตลาดหลักทรัพย์ปิดตลาดช่วงบ่ายวันนี้ที่ระดับ 796.86 จุด เพิ่มขึ้น 33.35 จุด(+4.37%)มูลค่าการซื้อขาย 41,708.01 ล้านบาท          การซื้อขายหุ้นวันนี้ ดัชนีหุ้นไทยเปิดพุ่งแรงกว่า 3% หลังจากนั้นก็แกว่งตัวในแดนบวกตลอดทั้งวัน โดยขยับขึ้นแตะจุดสูงสุดของวันอยู่ที่ระดับ 798.67 จุด ส่วนดัชนีจุดต่ำสุดของวันอยู่ที่ 786.04 จุด ส่วนหลักทรัพย์เปลี่ยนแปลงวันนี้ เพิ่มขึ้น 355 หลักทรัพย์ ลดลง 49 หลักทรัพย์ และไม่เปลี่ยนแปลง 66 หลักทรัพย์          นายพิชัย เลิศสุพงศ์กิจ ผู้อำนวยการฝ่ายอาวุโสฝ่ายการตลาด บล.ธนชาต กล่าวว่า ตลาดหุ้นไทยวันนี้ปรับตัวสูงขึ้น ตอบรับสถานการณ์ทางการเมืองที่มีทิศทางที่ดีขึ้น หลังนายกรัฐมนตรีเสนอแผนปรองดองแห่งชาติ ทำให้ความเสี่ยงทางการเมืองลดลง ซึ่งเป็นเรื่องหลักที่มีผลต่อตลาดฯในวันนี้
ส่วนตลาดหุ้นอื่นในภูมิภาคเอเชียส่วนใหญ่จะอยู่ในแดนลบ ซึ่งปัจจัยจากภายนอกประเทศในช่วงนี้ไม่ได้มีอะไรตื่นเต้น กรณีของกรีซก็ได้ตอบรับความช่วยเหลือจากไอเอ็มเอฟและทางอียูไปแล้ว           อนึ่ง พรุ่งนี้(5 พ.ค.)ตลาดหุ้นไทยปิดทำการเนื่องในวันฉัตรมงคล          แนวโน้มการลงทุนในพฤหัสนี้(6 พ.ค.)นายพิชัย กล่าวว่า ควรจะต้องรอดูคำตอบของกลุ่มคนเสื้อแดงก่อนว่าจะออกมาเป็นอย่างไร ดังนั้น ควรจะเกาะติดสถานการณ์ทางการเมืองอย่างใกล้ชิด แม้ว่าตอนนี้จะเริ่มมีสัญญาณเชิงบวก แต่สถานการณ์การเมืองก็ยังไม่แน่นอน พร้อมให้แนวรับ 770 จุด แนวต้าน 800 จุด          ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่          PTT มูลค่าการซื้อขาย 4,162.70 ล้านบาท ปิดที่ 269.00 บาท เพิ่มขึ้น 12.00 บาทPTTEP มูลค่าการซื้อขาย 2,695.40 ล้านบาท ปิดที่ 157.50 บาท เพิ่มขึ้น  5.50 บาทSCB มูลค่าการซื้อขาย 2,425.52 ล้านบาท ปิดที่  88.50 บาท เพิ่มขึ้น  6.50 บาทKBANK มูลค่าการซื้อขาย 2,359.40 ล้านบาท ปิดที่  97.25 บาท เพิ่มขึ้น  7.00 บาทBANPU มูลค่าการซื้อขาย 2,262.99 ล้านบาท ปิดที่ 682.00 บาท เพิ่มขึ้น 40.00 บาท